รมว.คลัง ปฏิเสธกระแสข่าวใช้ ม.44 ขายหุ้น PTT-THAI-TMB
รมว.คลัง ปฏิเสธกระแสข่าวใช้ ม.44 ขายหุ้น PTT,THAI,TMB
28 ก.ย. 2558

ผู้สื่อข่าวรายงานว่า อภิศักดิ์ ตันติวรวงศ์ รัฐมนตรีว่าการกระทรวงการคลัง ปฏิเสธกระแสข่าวใช้ ม.44 ขายหุ้น บริษัท ปตท. จำกัด (มหาชน) หรือ PTT บริษัท การบินไทย จำกัด (มหาชน) หรือ THAI และธนาคารทหารไทย จำกัด (มหาชน) หรือ TMB  รวมกว่า 1.4 แสนล้านบาทเพื่อรองรับภาระค่าใช้จ่ายรัฐบาลในปี 2559 และโครงการประชารัฐ รวมทั้งภาระหนี้จำนำข้าว
โดยก่อนหน้านี้มีกระแสข่าวว่า นายอภิศักดิ์ ตันติวรวงศ์ รัฐมนตรีว่าการกระทรวงการคลัง มีแผนที่จะขายหุ้นที่กระทรวงการคลัง ถืออยู่ 3 บริษัท ได้แก่ บริษัท ปตท. จำกัด (มหาชน) หรือ PTT บริษัท การบินไทย จำกัด (มหาชน) หรือ THAI และธนาคารทหารไทย จำกัด (มหาชน) หรือ TMB
เนื่องจากคาดว่ารายได้ของรัฐบาลในปี 2559 จะยังต่ำกว่าเป้าหมายที่วางไว้ และรัฐบาลยังมีภาระค่าใช้จ่ายในโครงการประชารัฐ และภาระหนี้จากความเสียหายของโครงการจำนำข้าวที่ค่อนข้างสูง ขณะที่ก่อนหน้านี้นายสมหมาย ภาษี อดีตรมว.คลัง คิดจะออกเป็นพ.ร.บ.ขึ้นมาเพื่อล้างหนี้จำนำข้าวกว่า 7 แสนล้านบาทซึ่งก็มีแผนที่จะขายหุ้นที่กระทรวงการคลังถืออยู่ออกเช่นกัน